Sagredo es reuneix amb Colomer per a abordar estratègies turístiques comunes a Paterna
19/10/2015

# Sagredo es reuneix amb Colomer per a abordar estratègies turístiques comunes a Paterna

[![L’alcalde de Paterna, Juan Antonio Sagredo amb Francesc Colomer, secretari autonòmic de Turisme](/images/noticias/2015/10/sagredo-colomer.jpg)](/images/noticias/2015/10/sagredo-colomer.jpg)

19.10.2015

El secretari autonòmic de Turisme s’ha interessat per l’organització de la Spartan Race que se celebrarà el pròxim 28 de novembre a Paterna

L’alcalde de Paterna, Juan Antonio Sagredo, s’ha reunit este matí amb el secretari autonòmic de Turisme, Francesc Colomer, per a abordar estratègies comunes a Paterna.

Durant la trobada, Colomer s’ha interessat per l’organització de la Spartan Race que se celebrarà en la localitat el pròxim 28 de novembre i ha anunciat que estudiarà la implicació de la Generalitat Valenciana en una activitat esportiva d’interés internacional, a la que ja s’han apuntat més de 4.000 persones procedents de diferents països.

La reunió, “molt positiva i fructífera” en opinió de l’alcalde de Paterna, Juan Antonio Sagredo, ha sigut la primera d’altres trobades en què es traçaran accions conjuntes per a la promoció de la localitat.

Francesc Colomer ha valorat el potencial industrial de Paterna i ha subratllat l’interés turístic que suscita la tradicional cordà, que se celebra cada any en el carrer Major. També ha insistit en la necessitat de fomentar les peculiaritats de Paterna, com els típics dolços ‘cachaps’, ja que un de cada tres visitants trien la Comunitat Valenciana per la seua riquesa gastronòmica.